Reimund Kvideland

Reimund Kvideland (født 28. januar 1935 i Høyland i Rogaland, død 6. juni 2006 i Bergen) var professor i folkloristikk ved Universitetet i Bergen.

I tiden 1957 til 1964 studerte han nordisk filologi, litteratur, historie og folkloristikk ved Universitetet i Oslo, København og Frankfurt. I 1964 tok han magistergraden ved Universitetet i Oslo. I 1966 ble han tilsatt som universitetslektor ved Universitetet i Bergen. 

Fra 1986 til 1990 var han president for Societé International d’Ethnologie et de Folklore, fra 1989 var han også president i International Society for Folk Narrative Research. Fra 1991 til 1997 var han direktør for Nordiska institutet för folkdiktning (NIF) i Åbo, Finland. Han var medlem av styret i Folklore Fellows, Medlem av kuratoriet for Walter Kahns europäische Märchenpreis. Han redigerte tidsskriftet Tradisjon fra 1971 til 1995 og hadde i flere år ansvar for Norsk bibliografi for etnologi og folkloristikk. Han var også redaksjonsmedlem i flere utenlandske fagtidsskrift.

Reimund Kvideland hadde et stort faglig nettverk, særlig i tysktalende land og i USA.
I forskningen konsentrerte han seg først og fremst om eventyr, sagn, folkeviser og barnetradisjon.

Han var foregangsmann innen viseforsknng og lanserte sangaktivitet som forskningsområde, studium av sang som kulturell handling.

Som en av redaktørene la han opp prinsippene for den vitenskapelige utgaven av norske folkeeventyr: Norsk eventyrbibliotek som utkom i 12 distriktvist ordnede bind fra hele landet.

 Utvalgte verker (selektiv bibliografi) 

 Norsk eventyrbibliotek 1 – 12, Red. av Brynjulf Alver, Olav Bø, Reimund Kvideland, Mortan Nolsøe. Oslo 1967 – 1981 
 Norske eventyr. Utvalde av …. Omslag og illustrasjoner av Bjarne Løkeland. Oslo 1972.
 Emigrantviser  Utvalde og kommenterte av Svein Schröder Amundsen og Reimund Kvideland.  Oslo 1975. ISBN 82-00-27127-7.
 1600-talsviser : eit handskrift frå Røldal. Norsk Folkeminnelags skrifter nr. 118. Bergen 1976.
 Scandinavian Folk Belief and Legend. The Nordic Series Volume 15. University of Minnesota Press. (Rediget sm.m Henning K. Sehmsdorf. Minneapolis 1988. ISBN 0-8166-1503-9.
 Nordic Folklore. Recent Studies. (Redigert sm.m. Henning K. Sehmsdorf og Elizabeth Simpson). Bloomington & Indianapolis 1989.
 (Festskrift) Livets gleder : om forskeren, folkediktningen og maten : en vennebok til Reimund Kvideland. (Redigert av Bente Gullveig Alver ... [et al.]). Vett & Viten. Stabekk 1995. ISBN 82-412-0191-5.
 All the World's Reward. Folktales told by Five Scandinavian Storytellers. (Redigert sm.m. Henning K. Sehmsdorf). NIF Publications 33. Seattle & London 1999.
 Lilja bære blomster i enge: folkeminneoppskrifter frå Telemark i 1840-50-åra / Olea Crøger ; utgjevne av Brynjulf Alver, Reimund Kvideland og Astrid Nora Ressem. Bokkassett med 2 bøker og en CD spilt inn av Agnes Buen Garnås (vokal) og Gøril Ramo Håve (langeleik). Norsk Folkeminnelags skrifter nr. 112.  Oslo  2004. ISBN 82-03-19015-4.

 Noen viktige artikler 
 "Den folkelege songtradisjonens funksjonelle aspekt" (s. 137-165). Visa och visforskning. Skrifter utgivna av Svenska litteratursällskapet i Finland nr. 463 / Meddelanden från Folkkultursarkivet 3. Helsingfors 1974. (Redaktør: Ann-Mari Häggman). ISBN 951-9017-14-3.
 ”Folkloristikkens nye paradigmer: Performans” (s. 55-69). Folkloristikens aktuella paradigm. (Red. av Gun Herranen). Nordiska institutet för folkdiktning NIF Publications No. 10. Åbo 1981. ISBN 951-95198-8-2.
 "'Bänkel'-songarar i Norge" (s. 151-160). Balladar & blue Hawaii. Folkloristiske og musikkvitskaplege studiar tileigna Velle Espeland i høve 60-årsdagen 6. juli 2005. Novus forlag. Oslo 2005. (Red: Astrid Nora Ressem, Erik Henning Edvardsen, Hans-Hinrich Thedens og Reimund Kvideland). ISBN 82-7099-416-2.

 Hyllest fra kolleger 
 Bente Gullveig Alver, Nils-Arvid Bringéus, Michael Chesnutt, Gun Herranen, Ann Helene Bolstad Skjelbred: Livets gleder. Om forskeren, folkediktningen og maten. En vennebok til Reimund Kvideland''. Vett & Viten. Stabekk 1995. ISBN 82-412-0191-5.

Referanser

Eksterne lenker
 Reimund Kvideland - Store norske leksikon

Kategori:Norske folklorister
Kategori:Professorer ved Universitetet i Bergen
Kategori:Personer fra Sandnes kommune